Държавен вестник, бр. 74, 2020 г., стр. 5

БРОЙ  74	
Д Ъ Р Ж А В Е Н  В Е С Т Н И К 	
СТР.  5  
ПОСТАНОВЛЕНИЕ № 219
ОТ 17 АВГУСТ 2020 Г.
за одобряване на допълнителни разходи и 
трансфери по бюджета на Министерството 
на образованието и науката за 2020 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
и трансфери по бюджета на Министерството 
на образованието и науката за 2020 г. в общ 
размер до 100 000 000 лв., както следва:
1. до 98 000 000 лв. за саниране, ремонт 
и обзавеждане на студентските общежития 
съгласно списък, одобрен от министъра на 
образованието и науката;
2. до 2 000 000 лв. за увеличаване на сред­
ствата за стипендиите на студентите.
(2) Средствата по ал. 1 да се осигурят за 
сметка на преструктуриране на разходите 
и/или трансферите по централния бюджет 
за 2020 г.
Чл. 2. (1) Със сумата по чл. 1, ал. 1, т. 1 
да се увеличат разходите по „Политика в 
областта на равен достъп до качествено 
висше образование и развитие на научния 
потенциал“, бюджетна програма „Студентско 
подпомагане“, по бюджета на Министерството 
на образованието и науката за 2020 г.
(2) Със сумата по чл. 1, ал. 1, т. 1 да се 
увеличат показателите по чл. 16, ал. 3 от 
Закона за държавния бюджет на Република 
България за 2020 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2020 г. на базата на фактически 
извършени разходи по неговия бюджет и 
предоставени трансфери на базата на фак­
тически извършени разходи от държавните 
висши училища и да уведоми министъра на 
финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2020 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
6141
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ОБРАЗОВАНИЕТО И НАУКАТА
НАРЕДБА № 18
от 11 август 2020 г.
за придобиване на квалификация по профе­
сията „Машинен техник“
Раздел I
Общи положения
Чл. 1. С тази наредба се определя държавни­
ят образователен стандарт (ДОС) за придоби­
ването на квалификация по професията 521010 
„Машинен техник“ от област на образование 
„Техника“ и професионално направление 521 
„Машиностроене, металообработване и ме­
талургия“ съгласно Списъка на професиите 
за професионално образование и обучение 
по чл. 6, ал. 1 от Закона за професионалното 
образование и обучение.
Чл. 2. Държавният образователен стандарт 
за придобиването на квалификация по про­
фесията 521010 „Машинен техник“ съгласно 
приложението към тази наредба определя из­
искванията за придобиването на трета степен 
на професионална квалификация за специ­
алностите 5210103 „Машини и съоръжения в 
металургията“, 5210105 „Машини и системи 
с ЦПУ“, 5210113 „Машини и съоръжения за 
заваряване“, 5210117 „Технология на машино­
строенето“, 5210118 „Машини и съоръжения 
за химическата и хранително-вкусовата про­
мишленост“, 5210119 „Машини и съоръжения 
в текстилната, обувната и дървообработва­
щата промишленост“ и 5210120 „Машини и 
съоръжения за добивната промишленост и 
строителството“ и на четвърта степен на про­
фесионална квалификация за специалността 
5210121 „Специално производство (производ­
ство на въоръжение и боеприпаси)“.
Чл. 3. Въз основа на ДОС по чл. 1 и рам­
ковите програми по чл. 10, ал. 3, т. 2, 3, 4 и 
6 от Закона за професионалното образование 
и обучение се разработват типови учебни 
планове за ученици, учебни планове за лица, 
навършили 16 години, и учебни програми за 
обучението по специалностите по чл. 2.
Раздел II
Съдържание на държавния образователен 
стандарт
Чл. 4. (1) Държавният образователен стан­
дарт по чл. 1 определя изискванията към кан­
дидатите, описанието на професията, единиците 
резултати от ученето, изискванията към матери­
алната база и изискванията към обучаващите.